Perempuan di Titik Nol

***Perempuan di Titik Nol*** marupoan novel nan ditulih dek Nawal El Saadawi nan ditabik an dalam bahaso Arab pado taun 1975. Novel ditulih berdasaan pangalaman padusi nan ditamui dek Saadawi di Penjara Qanatir, padusi tu adolah saurang tahanan wanita. Novel ko badasaran kisah nyata. Tokoh dalam novel ko banamo Firdaus, saurang pambunuah nan alah satuju kalau kisah iduinyo dijadian novel. Novel ko mengekplorasi tema-tema padusi jo parannyo dalam masyarakat patriarkal.

## Riwayat panabikan
Mulonyo, panabik di Mesir manulak manabikan buko ko. Perempuan di Titik Nol akhianyo ditabik an di Lebano pado taun 1975.  Samantaro itu, bahaso Inggris awalnyo ditabik an pado taun 1983 oleh Zed Books Ltd. di London jo Room 400 di New York.    Kini Perempuan di Titik Nol alah tabik dalam duo puluah bahaso di dunia. Di Indonesia, novel ko dtabikan dek Yayasan Pendidikan Obor Indonesia, nan ditajamahan ka dalam bahaso Indonesia dek Amir Sutaarga.

## Latar balakang
Saadawi dikaluan dari posisinyo sabagai Direktur Pendidikan jo Kasihatan Pamimpin Redaksi majalah kesehatan dek karano manabik an buku yang bajudul *Women and Sex* pado tahun 1972. Sabab tu, inyo mulai panalitian tantang neurosis pado wanita Mesir, inyo batamu jo saurang dokter di Pinjaro Qanatir. Dokter tu mangecek tantang para tahanan, tamasuak surang tahanan nan alah mambunuah saurang pria dan akhianyo dijatuhi hukuman gantuang. 

Saadawi kudian tagarak untuak batamu jo padusi tu dan datang ka pinjaro, jo rakannyo maatua wakatu supayo inyo malakuan panalitian di Pinjaro Qanatir pado musim gugur 1974. 

Saadawi mangunuangi banyak padusi di dalam sel jo klinik mental dan unto bisa malaukan 21 studi kasus madalam untuak publikasi,  mengunjungi banyak wanita di blok sel dan di klinik mental dan mampu melakukan dua puluh -satu studi kasus mendalam untuk publikasi 1976, Woman and Neurosis in egypth. tetapi Firdaus indak tamasuak dalam publikasi tu, Firdarus manjadi kisah tapisah. Firdaus dieksekusi pado tahun 1974, tatapi inyo maninggan "suatu" dampak pado Saadawi. Dalam manulih Perempuan di Titik Nol, Saadawi mampu manyalasaiannyo dalam wakatu saminggu. Saadawi manulisan Firdaus nan saurang martir jo mangecek an inyo mangaggumi Firdaus, "Hanyo saketek urang nan siap jo mauik demi sabuah prinsip". Kudian kutiko Saadawi dipinjaro pulo di Qanatir pado taun 1981 karano palanggaran pulitik, inyo mancubo merefleksikan dirinyo sabagai Firdaus. Bagi Saadawi inyo indak bisa manarimo jo picayo wanita seperti Firdaus nan alah manginspirasi tu batua-batua maningga. 

## Sinopsis
Novel iko mancaritoan saurang padusi Mesir banamo Firdaus. Firdaus marupuoan saurang lonte kaleh ateh nan divonis hukuman mati dek mambunuah saurang germo atau calo pria. Babarapo urang manyadari pambunuhan nan dilakuan dek Firdaus samato-mato untuak malindung diri. Dek itu pulo babarapo urang mausahoan mandapek an grasi untuak Firdaus. Maski co itu, Firdaus manulaknyo, inyo mangatoan bahwa hukuman mati adolah bantuak kebebsan nan paliang tinggi. Maso-maso sabalun eksekusi hukuman, Firdaus manulak basuo urang jo indak berinteraksi jo dunia lua. 

Sabalun manjadi lonte. Firdaus sajak keteknyo acok manjadi objek kekerasan jo palecehan dek kaum laki-laki. Saolah-olah tindakan pelecehan adolah hal yang wajar di masyarakaik Mesir pado maso itu. Sajak ketek e Firdaus acok manjadi sasaran pelecehan seksual dari kawannyo, mamaknyo-nan saurang Syeikh bahkan kutiko alah manikah Firdaus acok pulo mandapek an prilaku kasa tanpa alasan nan jaleh. 

Dari novel ko, suami salalu manjadi  suami selalu memiliki derajat yang lebih tinggi dari istri. Laki buliah batindak apo sajo taadok bini jo anak-anaknyo. Dikisahan, Ayah firdaus bisa makan sangaik rakuih samantano binijo anak-anaknyo indak makan salamo babarapo ari. Kutiko musim dingin tibo, tampek tidua ayah digeser ka dakek parapuan samantaro anak-anak jo bininyo kadinginan. 

Pado masa tu, padusi Mesir hanyo buiah basakola inggo SMA. firdaus mangiro inyo bisa bakarajo manggunoan ijazah SMA-nyo, tapi hal itu indak diizinan dek pamannyo. Bahkan inyo dinikahan jo laki-laki nan 60 tahun labiah tuo dari paman jo bibinyo. Laki-laki tu urang kayo rayo, namun sangaik ceke jo mampunyoi panyakik bisua manahun di mukonyo. Karano indak tahan jo kalakuan lakinyo nan acok main tangan pabilo Firdaus salah. Maso tu laki-laki di Mesir picayo bahwa laki buliah malakak bini atas alasan apo sajo. 

Dek karano indak tahan, Firdaus mamiliah untuak kabur dari rumah. Di pajalanan tu Firdaus batamu Bayoumi, saurang laki-lakin nan mambuek Firdaus kenal jo profesi pelacur. Firdaus maraso dijajah dek laki-laki akhianyo inyo kabur balia. Inyo batamu pulo jo saurang padusi nan tanyato saurang germo. Barakai padusi tulah Firdaus sadar jikokk inyo mampunyoi harago diri tinggi.  

Suatu ari ado saurang germo nan maminang Firdaus manjadi bininyo. Jo barek ati Firdaus manarimo. Sudah tu Firdaus maraso indak dapek manarimo keadaan tu, inyo mamutuihan kabur dari germo tu. Namun germo tu alah ado di muko pintu, patikaian pun tajadi, mereka saliang adu muluik. Maraso taranccam laki-laki tu maambiak pisau dalam sakunyo. Tatapi Firdaus capek manangkih, sudah tu nyo manusuak pisau ka lihai, paruik, jo dado germo tu. Sudah tu Firdaus kabur namun akhianyo ditangkok polisi. Pengadilan manjatuahi Firdaus untuak hukum gantuang. Subananyo Firdaus bisa bebas jo maminta bantuan presiden namun Firdaus manulak.

## Tanggapan
Buku ko mandapek an banyak reaksi nan baragam dek masarakat Mesir. Para pengkaji sastra mamuji Saadawi ateh kabaraniannyo mengekplorasi pangalaman padusi di Timur Tangah. Walau co itu, Wen-Chin mancatatik bahwa karya Saadawi tanamo di nagara-nagara Barat. Nan dianggap dek kritikus Arab malegitimasi stereotip negatif Barat tentang Arab jo Islam manganai kekerasan jo dominasi laki-laki. Tapi sabalunnnyo pandapek ko bisa dicurigai dek tabatehnyo Sastra Arab. Samantaro itu, Mochtar Lubis manyabuik Perempuan di Titik Nol sabagai buku nan "kareh jo padeh". Salah satu hal nan mambueknyo bapikia mode ko yaitu banyak tadapek kisah nan manggoncangkan perasaan dek sabab protes perlakuan nan indak adia yang ditarimo, dirasoi, dicaliak dek padusi.

## Menyuarakan isu perempuan warga kaleh duo

Perempuan di Titik Nol juo maungkapkan padusi maalami tindak indak adia dari budaya patriarki. Pado budaya patriarki padusi marupuoan warga kaleh duo. Istilah nomor duo manunjuk an indak sataronyo antaro kaduonyo. Individun nomor satu labiah mammpunyoi kaduduakan dibandiangan jo nomor duo. Hal ini diungkapan kutiko Firdaus indak dibuliah sakola karanonyo inyo adolah padusi.

Nagari Arab tanamo jo kondisi padusi nan amaik tabalakang. Nawal El Saadawi seorang doktor asli Mesir manulisan sabuah novel nan manunjuak an pajuangan padusi Mesir untuak unuak marabuik kadudukan jo hak-hak nan samo untuak mandapek an parubahan nilai jo siap laik-laki Mesir taadok padusi pasusi nan sapanuahnyo alun tacapai.  

## Rujuakan